Pinakbet

Pinakbet, eller pakbet, er en filippinsk matrett som stammer fra ilokanoregionene nord på hovedøya Luzon, men som etterhvert er blitt utbredt over hele Filippinene.

Ordet er kortform av ilokanospråkets pinakebbet, som betyr skrumpet. Retten består av bagoong terong (fiskepasta av fermentert fisk) og grønnsaker, hovedsakelig bittermeloner, auberginer, tomater, okra, bønner og chili.

Retten er krydret med ingefær, løk, hvitløk og fiske- eller rekepasta.

Retten er kokt slik at mesteparten av fuktigheten er fordampet og ingrediensene er innskrumpet, derav navnet. Det er regionale varianter av retten; noen steder er det for eksempel vanlig også å medta kjøtt fra spegris.

Det serveres ris til retten.

Referanser 

Filippinsk mat og drikke
Ilocos Norte
Ilocos Sur
Filippinske ord og uttrykk